Diari Oficial de la Generalitat Valenciana


Sumari del DOGV 8228, del 06-02-2018 (2018/182)

Notificació de la sentència dictada en el judici verbal número 937/2016.
------------------------------------------------------------------------

### Dades del document

Número de DOGV
:   8228

Data del DOGV
:   06-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/182


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 937/2016. [2018/182]  
Demandant: José Carbonell, SL.  
Procuradora: Eva Domingo Martínez.  
Demandat: Llum Democratic Design, SL.  
  
En aquest procediment de judici verbal seguit a instàncies de José Carbonell, SL, contra Llum Democratic Design, SL, s'ha dictat la sentència que, literalment, diu el següent:  
  
«Sentència número 255/2017  
Massamagrell, 29 de desembre de 2017  
Francisca Peris Villagrasa, jutgessa de reforç del Jutjat de Primera Instància i Instrucció número 1 de Massamagrell, he vist aquestes actuacions de judici verbal en l'exercici d'una acció de reclamació de rendes i despeses, seguides en aquest jutjat amb el número 937/2016, en què actua com a part demandant José Carbonell, SL, representat per la procuradora Eva Domingo Martínez i sota la direcció lletrada de M.ª José Aragó Domingo, i com a part demandada, Llum Democratic Design, SL, en situació processal de rebel·lia.  
Fets  
Primer. La representació processal de la demandant va interposar una demanda sobre la reclamació de rendes i despeses per falta de pagament, més els interessos de demora i acció en l'exercici de la clàusula penal, reclamant a la demandada la quantitat de 82.012,99 euros.  
L'actora al·lega que en data 16 de setembre de 2014 va subscriure amb la demandada un contracte d'arrendament de la nau industrial, sítia a l'avinguda de Barcelona, 34, de la localitat de Museros. En data 22 de març de 2016, la demandada, de forma unilateral, va procedir a resoldre el contracte d'arrendament, de manera que va lliurar les claus de la nau en data 29 de març de 2016, i la devolució de la fiança quedava condicionada a la comprovació de l'estat de la nau.  
L'actora reclama la quantitat indicada, desglossada com segueix:  
- Rendes degudes 9.591,75 euros (gener, febrer i març de 2016).  
- Interessos 598,67 euros.  
- Subministraments 1.037,57 euros (llum i aigua).  
- Indemnització pactada 70.785 euros.  
Segon. Una vegada admesa la demanda, es va requerir la demandada amb les advertències oportunes, sense que compareguera dins del termini per a contestar a la demanda, i va ser declarada en rebel·lia processal mitjançant la diligència d'ordenació de data 16 de novembre de 2017.  
Es va assenyalar la data per a la vista i se citaren les parts.  
Tercer. Arribat el dia i hora assenyalada per a la celebració de la vista, va comparéixer la part actora, que es va ratificar en les seues peticions, es va proposar la prova documental i van quedar les actuacions vistes per a sentència.  
Quart. En la tramitació d'aquest procediment s'han observat les formalitats legals, a excepció del compliment del termini per a dictar sentència.  
Dispositiva  
Estime la demanda formulada per José Carbonell, SL, representat per la procuradora Eva Domingo Martínez, contra Llum Democratic Design, SL, i en conseqüència, condemne la demandada a pagar a l'actor en concepte de rendes i despeses degudes la suma de 82.012,99 euros més els interessos legals, amb la condemna expressa a costes a la part demandada.  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, d'acord amb el que disposen els articles 455 i següents de la Llei d'enjudiciament civil, que ha d'interposar-se davant d'aquest jutjat en el termini de 20 dies, comptats des de la notificació.  
Aquesta és la meua sentència, que pronuncie, mane i firme Francisca Peris Villagrasa, jutgessa de reforç del Jutjat de Primera Instància i Instrucció número 1 de Massamagrell.»  
  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública el mateix dia de la data; com a lletrada de l'Administració de justícia en done fe.  
Massamagrell, 29 de desembre de 2017   
I atés que el demandat, Llum Democratic Design, SL, es troba en parador ignorat, expedisc aquest edicte a fi que li valga de notificació de forma deguda.  
  
Massamagrell, 9 de gener de 2018.- La lletrada de l'Administració de justícia: Rosa M.ª Parra Mora.